Et Bildt

Van Wikipedie

Gemiente Het Bildt
Vlagge van de gemiente Het Bildt    Waopen van de gemiente Het Bildt
(Vlagge van Het Bildt) (Waopen van Het Bildt)
Lekaosie van de gemiente Het Bildt
Perveensie Frieslaand
Heufdplak Sint Annaparochie
Oppervlak
 - Laand
 - Waeter
116,48 km²
90,60 km²
25,88 km²
Inwoners
Bevolkingsdichthied
10.975 (1 juli 2006)
122 inw./km²
Geografische koördinaten 53°28' NB 5°66' OL
Belangrieke verkeersaders N393
Netnummer 0518
Postkodes 9047, 9074 - 9079

Et Bildt is een gemiente en een Nederlaanse laandstreek in de perveensie Frieslaand mit as heufdplak Sunt Anneperochie. Et telt 10.975 inwoners (per 1 juli 2006, bron: CBS) en leit an de Waddenzee mit 15,4 km kust.

De naeme "Et Bildt" komp van opgebild, wat opslibd betekent.

De bodem (zeeklei) is slim vruchtber, en et gebied leeft van laandbouw; veurnaemelik siepels en pooteerpels.

Et Bildt moet niet verward wodden mit de Utrechse gemiente en plak De Bilt.

[bewark] Belangriekste plakken

De gemiente Et Bildt het zes officiële dörpen. De Nederlaanse naemen bin de officiële. In et pooldergebied van Et Bildt wodt gien Fries, mar Bildts praot. Disse tael is ontstaon deur verminging van de Zuud-Hollaanse dialekten van de poolderbewoners mit et Fries van de omliggende gebieden. Allend in et dörp Minnertsge, die niet in et pooldergebied leit, en pas sund de gemientelike herindieling van 1984 tot de gemiente Et Bildt beheurt, wodt Fries praot. De gemiente het wel keuzen veur twietaelige plaknaemborden, mar onder de Nederlaanse naeme van de poolderdörpen staot de Bildtse vertaeling vermeld in plaets van de Friese.

[bewark] Dörpen

Antal inwoners per woongebied op 1 jannewaori 2004:

Stellingwarfse naeme Bildtse naeme Nederlaandse naeme Antal
Sunt Anneperochie Sint-Anne Sint Annaparochie 3.990
Minnertsge n.v.t. Minnertsga 1.640
Sunt Jakobiperochie Sint-Jabik Sint Jacobiparochie 1.370
Ooldebildtziel Ouwe-Syl Oudebildtzijl 740
Vrouwenperochie Froubuurt Vrouwenparochie 620
Ni'j Altoenae * Nij Altoenae Nij Altoenae 280

Bron: CBS

* Gien officiële plak binnen de gemiente

Overige officiële plakken:

  • Westhoeke (Bildts: De Westhoek)